בן שפירו

בנימין "בן" אהרון שפירו (באנגלית: Benjamin "Ben" Aaron Shapiro; נולד ב-15 בינואר 1984) הוא עורך דין, איש תקשורת, איש עסקים, סופר ופרשן פוליטי אמריקאי-יהודי-אורתודוקסי.

שפירו כותב טורים ב-"Creators Syndicate" , ב"ניוזוויק" וב"עמי", ומשמש כעורך אמריטוס של The Daily Wire שהיה שותף להקמתו ב-2015. שפירו הוא המנחה של הפודקסט הפוליטי היומי "המופע של בן שפירו". שפירו היה העורך הכללי של אתר החדשות האמריקאי חדשות ברייטברט בשנים 2012 עד 2016. כתב 16 ספרים, בהם רבי-מכר. הוא מופיע באופן תדיר ברשת הטלוויזיה "פוקס ניוז" כפרשן פוליטי ונואם בקמפוסים ובקולג'ים. שפירו מזוהה עם הימין השמרני בארצות הברית.

הוא מרבה להשתתף בוויכוחים פומביים, להתראיין ולהרצות, גם באתרי חדשות או אוניברסיטאות אמריקניות המזוהים עם השמאל הפוליטי. הרצאותיו מלוות בקביעות בהפגנות נגד והפרות סדר בניסיון למנוע את הרצאותיו.

עם כ-20 מיליון עוקבים ברשתות החברתיות, סרטונים של שפירו נהפכו לוויראליים עם עשרות מיליוני צפיות.

==ביוגרפיה==
שפירו נולד בלוס אנג'לס שבקליפורניה למשפחה יהודית קונסרבטיבית ממוצא אשכנזי.<ref name="nyt-gladiator22"></ref><ref name=":6"></ref> יש לו שלוש אחיות צעירות ממנו. שני הוריו עבדו בהוליווד, אמו הייתה מנכ"לית של חברת טלוויזיה ואביו היה מלחין. בת דודתו היא השחקנית מארה וילסון. כשהיה בן 9 עברה משפחתו ליהדות אורתודוקסית.<ref name=":6" /> בבית הספר היסודי הוקפץ פעמיים כיתה. למד בפנימיית ישיבת רמב"ם ובישיבה יוניברסיטי לוס אנג'לס (YULA). בגיל 17 היה לכותב הטור העיתונאי בתפוצה ארצית הצעיר בתולדות ארצות הברית, כשהועסק על ידי Creators Syndicate.

ב-2004 סיים לימודי תואר ראשון בהצטיינות יתרה במדע המדינה באוניברסיטת קליפורניה בלוס אנג'לס. ב-2007 סיים לימודי משפטים בהצטיינות באוניברסיטת הרווארד. לאחר הלימודים התמחה בעריכת דין במשרד "Goodwin Procter" והחל לעבוד כעורך דין.

ב-2012 החל לכתוב טורי פרשנות באתר "חדשות ברייטברט". ב-2013 ייסד עם דייוויד הורוביץ את אתר ביקורת התקשורת "TruthRevolt".

ב-2015 ייסד את האתר "The Daily Wire", שבו הוא שימש כעורך ראשי. ביוני 2020 פרש מתפקידו כעורך ראשי, וקיבל על עצמו את תפקידו של עורך אמריטוס. ג'ון ביקלי הוכרז כעורך הראשי הבא של האתר.

מ-2019 הוא משדר פודקסט פופולרי בשם "המופע של בן שפירו".

ב-26 בינואר 2024 שיתף פעולה עם הראפר טום מקדונלד והוציא ביחד איתו שיר לראשונה בשם "Facts" . השיר שמכיל מסרים שמרנים-ימניים הפך בין לילה ללהיט בארצות הברית, צבר קרוב ל-5 מיליון צפיות ביוטיוב בלילה אחד, וטיפס למקום הראשון של שורת רשימות השמעה, כולל iTunes.

==עמדותיו==
=== אידאולוגיה פוליטית ===
שפירו מזוהה עם הימין השמרני בארצות הברית. עמדותיו הכלכליות קפיטליסטיות. הוא נוהג לבקר את שיטת הדמוקרטיה הסוציאליסטית הן מהפן הכלכלי והן מהפן המוסרי. מהפן הכלכלי הוא טוען שהיא הביאה לכישלון הקומוניזם וכן למשבר הכלכלי בן ימינו בוונצואלה. מהפן המוסרי הוא רואה חוסר צדק בלקיחת כסף מאדם רק מפני שהוא עשיר, ומשייך לדמוקרטיה הסוציאליסטית את האכזריות שבה שלטונות קומוניסטיים הגיעו לרצח המוני של בני עמם למען המטרה הקומוניסטית.

במערכת הבחירות לנשיאות ארצות הברית 2016 שפירו תמך בטד קרוז והתנגד למועמדותו של דונלד טראמפ.<ref></ref><ref></ref> באותן בחירות שפירו לא הצביע,<ref></ref> ורמז כי בחירה בטראמפ הייתה יותר הצבעה נגד הילרי קלינטון מאשר הצבעה למען טראמפ<ref name="nyt-gladiator3"></ref>.
נואם בפיסגת סטודנטים, פלורידה 2019.
עם זאת, בבחירות לנשיאות ארצות הברית שנערכו ב-2020 הודיע שפירו כי יצביע לטראמפ, משום שטעה לגבי מדיניותו, משום שהנזק באישיותו של טראמפ כבר נגרם, ובעיקר משום ש"הדמוקרטים השתגעו לגמרי".<ref></ref>

במערכת הבחירות לנשיאות ארצות הברית של 2024, אמר שפירו ששני המועמדים המרכזיים (הנשיא המכהן ביידן, והנשיא לשעבר טראמפ) גרועים, ו"ה (מפלגה) הראשונה לשפיות תנצח".

=== גזע ===
שפירו סבור כי אפרו-אמריקאים היו בעבר קורבנות של אי-צדק בארצות הברית, וישנה גזענות גם כיום, אך אין כיום אי-צדק מערכתי נרחב בהקשר זה.<ref name="nyt-gladiator22"/><ref></ref>
לדעתו, ארצות הברית לא הוקמה על בסיס העבדות, אלא למרות העבדות.<ref></ref>

שפירו הוקיע את חבר הקונגרס האמריקאי סטיב קינג בינואר 2019, לאחר שקינג הגן על המונחים "עליונות לבנה" ו"לאומנות לבנה". שפירו קרא להוקיע אותו ותמך במתחרה העיקרי של קינג בשנת 2020, רנדי פינסטרה.<ref></ref>

=== דת ===
נואם בוועידה השמרנית 2018
שפירו הוא יהודי מודרני אורתודוקסי. הוא מתח ביקורת על פרקטיקות יהודיות ליברליות וטען כי היהדות הרפורמית אינה אופציה קבילה.<ref></ref> לדעתו, התמיכה של הקהילה הרפורמית בטרנסג׳נדרים מעידה שיהודים רפורמים אינם יהודים.<ref></ref> 

בשנת 2011 כתב כי 78% מהיהודים הצביעו בבחירות 2008 לאובמה. לדבריו, רובם של מצביעים אלה הם יהודים בשמם בלבד, שלא אכפת להם ממדינת ישראל או שהם דואגים לגביה פחות מאשר לגבי הפלות, נישואים הומוסקסואליים וההתחממות הגלובלית.<ref></ref> גם על ברני סנדרס כתב שפירו שהוא יהודי בשמו בלבד.<ref></ref> 

הוא סבור שמדינת ישראל לא צריכה להשקיע מאמצים מיוחדים בקהילות לא אורתודוקסיות בארצות הברית, משום שרוב חבריהן לא יישארו חלק מהעם היהודי בעוד דור או שניים. עם זאת הוא תומך בקירובם לישראל של צעירים יהודים בעזרת תוכניות כגון "תגלית".

=== הסכסוך הישראלי-פלסטיני ===
שפירו תומך בהתיישבות היהודית בישראל וביהודה ושומרון. הוא מתנגד לפתרון שתי המדינות.<ref></ref>

בשנת 2003 פרסם מאמר בו קרא ל"טרנספר של הפלסטינים והערבים-ישראלים החוצה מיהודה ושומרון, מרצועת עזה ומישראל". הוא טען ש"גירוש של אוכלוסייה עוינת היא דרך נפוצה ואפקטיבית למנוע הסתבכויות אלימות". בנוסף באותו מאמר, שפירו טען ש"האידאולוגיה של האוכלוסייה הפלסטינית זהה לזו של ארגון טרור".<ref name=":4"></ref> העיתונאי האמריקאי ג'פרי גולדברג מתח ביקורת רבה על הערות אלה והביא אותן כדוגמה להתנהגותו ה"פשיסטית" של שפירו, לטענתו.<ref></ref><ref></ref> ב-2013 שפירו חזר בו בנוגע לגדה המערבית, וכתב שטרנספר כזה "אינו אנושי, אינו מעשי ולא יוביל לשלום בין ישראל לפלסטינים".<ref></ref>
יחד עם [[לואי גומרט, 2018]]

=== הפלות ===
שפירו תומך באיסור על הפלות,<ref name="nyt-gladiator22"/> כולל במקרים של אונס וגילוי עריות, למעט במקרים שסמכות רפואית קובעת שחיי האם בסכנה כתוצאה מההיריון.<ref name="USA Today"></ref><ref name="huffpost.com"></ref> הוא סבור כי הפלה היא מעשה אלים<ref name="USA Today"/><ref name="huffpost.com"/> ושיש להעמיד לדין רופאים שמבצעים הפלות.<ref name=":42222"></ref> הוא התייחס לנשים שעברו הפלות כאל "הורגות תינוקות".<ref name="SFGate222"></ref><ref></ref><ref></ref>

=== להט"ב ===
שפירו סבור כי גבר ואישה מגדלים ילדים בצורה טובה יותר בהשוואה לשני גברים או לשתי נשים,<ref name="SFGate222"/> ותיאר את ההומוסקסואליות כחטא.<ref name=":42222"/> בשנת 2010 כתב כי הסרת ההומוסקסואליות כמחלת נפש מה-DSM נבעה מתקינות פוליטית ולא מנימוקים מדעיים, משום ששיעור הדיכאון וההתמכרות לסמים בקרב הומוסקסואלים גבוה יותר, משום שהם "סוטים מבחינה סטטיסטית" ומשום שאין ביכולתם להתרבות.<ref></ref> הוא מתנגד לפסק דין אוברגפל נגד הודג'ס של בית המשפט העליון שקבע כי נישואים חד-מיניים הם זכות חוקתית.<ref></ref><ref></ref><ref></ref> עם זאת, הוא מתנגד למעורבות הממשלה בנישואים, והביע דאגה שבגלל פסק הדין האמור עלולה הממשלה לנסות לאלץ מוסדות דת לקיים נישואים חד-מיניים.<ref name="The Rubin Report2"></ref><ref></ref>

שפירו סבור כי טרנסג'נדרים סובלים ממחלת נפש.<ref name="nightline 09172"></ref><ref></ref> לדבריו, אי אפשר לשנות את המגדר או את המין "כבמטה קסם".<ref name="nyt-gladiator22"/> הוא מתנגד לכפייה על רופאים לבצע ניתוחים לשינוי מין, אך אינו מתנגד לאפשר לאדם בגיר המעוניין בכך לעשות ניתוח כזה מרצונו החופשי. הוא מרבה לצטט מחקרים המראים כי ניתוחים אלו אינם פותרים את הבעיה של המטופל ובאופן סטטיסטי מגבירים אותה.

בשנת 2019, בתגובה להצעתו של חבר בית הנבחרים בטו או'רורק להסיר את מעמד הפטור ממס של מוסדות דתיים המתנגדים לנישואים חד-מיניים, אמר שפירו כי אם הוא ינסה להטיף לילדיו בבתי הספר הדתיים, הוא ייאלץ לעזוב את המדינה או להרים אקדח.<ref></ref>

=== מוסלמים ===
במאמר משנת 2002 כתב שפירו, "ממש נמאס לי מאנשים שמייללים על 'קורבנות אזרחיים'... כשאני רואה בעיתונים שאזרחים באפגניסטן או בגדה המערבית נהרגו על ידי כוחות אמריקאים או ישראלים, לא באמת אכפת לי". שפירו הצהיר כי "חייל אמריקאי אחד שווה הרבה יותר מאזרח אפגני", ואמר כי האזרחים האפגנים הם "מוסלמים פונדמנטליסטים" המספקים מחסה לטרוריסטים או נותנים להם כסף.<ref></ref> שפירו התנצל מאוחר יותר על אמירות אלו. הוא כתב כי המאמר משנת 2002 היה "פשוט גרוע, חד וחלק, ומשהו שהלוואי שמעולם לא הייתי כותב". לדבריו, למרות שהוא עדיין מסכים חלקית עם עיקר המאמר שלו – "שעלינו לחשב את הסיכון לאנשי הצבא האמריקאי כשאנחנו מתכננים הוראות פתיחה באש" – הוא ביטא את הנקודה הזו "בצורה הגרועה ביותר", ופישט את הנושא "מעבר לגבולות המוסר (במיוחד בהטלת ספק במעמד האזרחי של אזרחים מסוימים)".<ref name="dumb"></ref>

שפירו טען כי מהגרים ממדינות מוסלמיות מבזים את ארצות הברית.<ref></ref>

=== שינוי האקלים ===
שפירו טוען בניגוד לקונצנזוס המדעי שאין דרך מוכחת לאמוד את שיעור השפעת האדם על התחממות הגלובלית ולזהותו כגורם ההשפעה המרכזי. כמו כן הוא מתייחס לשיח הציבורי סביב שינויי האקלים כביטוי של "היסטריה"<ref></ref> ודוחה את סיווגם כגורם סיכון אסון עולמי: .<ref></ref><ref></ref> הלכה למעשה שפירו תרם להכחשת שינוי אקלים באופן אקטיבי כשב-2023 נחשף כי אתרו "The Daily Wire" שילם לגוגל כדי לקבל חשיפה עבור חיפושים כמו "שינויי אקלים הם מתיחה" (“climate change is a hoax”) ו"מדוע שינויי האקלים מזויפים" (“why is climate change fake”) במטרה לפרסם ולהפיץ מיסאינפורמציה בנושא שינוי האקלים.<ref></ref>

תשובתו בדיבייט שנערך ב-2017 בנושא משבר האקלים הפכה לסרטון ויראלי, כשטען שאנשי שוק חופשי רציונליים כבר מצוידים בכלים להתמודד עם המשבר: <ref></ref><ref></ref> החוקרים רבקה מילר, קתרין מאך, וכריס פילד טענו במאמר משותף בכתב העת 'סיינטיפיק אמריקן' כי שפירו מייצג "צורה מסוכנת של הכחשת אקלים", כזו שמכירה בערך של הסתגלות לאקלים המשתנה, אך מסרבת להכיר בחשיבות הקריטית של הגבלת שינויי אקלים עתידיים.<ref></ref>

== חיים אישיים ==
נשוי למור טולדנו, ישראלית-אמריקאית ממוצא יהודי-ספרדי ויהודי-מזרחי ממרוקו, רופאה במקצועה, ואב לשתי בנות ושני בנים. מתגוררים בפלורידה שבארצות הברית.

==ספריו==
*Brainwashed: How Universities Indoctrinate America's Youth, יצא לאור ב-2004, מתאר את ההטיה הליברלית במערכת ההשכלה הגבוהה האמריקאית
*Porn Generation: How Social Liberalism Is Corrupting Our Future, יצא לאור ב-2005, סוקר כיצד ליברליזם חברתי בכלל, ופורנוגרפיה בפרט, הורסים את העתיד
*Project President: Bad Hair and Botox on the Road to the White House, יצא לאור ב-2008, סוקר את העיסוק במראה ובהתנהגות נשיאי ארצות הברית יותר מעמדותיהם
*Primetime Propaganda: The True Hollywood Story of How the Left Took Over Your TV, יצא לאור ב-2011, עוסק בהטייה הפוליטית השמאלית של המדיה האמריקאית
*Bullies: How the Left's Culture of Fear and Intimidation Silences Americans, יצא לאור ב-2012, עוסק בשמאל האמריקאי, במדיה הליברלית ומלחמתה בשמרנים
*The People vs. Barack Obama: The Criminal Case Against the Obama Administration, יצא לאור ב-2014, טוען לניצול לרעה של משרת נשיא ארצות הברית על ידי ברק אובמה בעת כהונתו בתפקיד
*How to Debate Leftists and Destroy Them: 11 Rules for Winning the Argument, יצא לאור ב-2014
*A Moral Universe Torn Apart, יצא לאור ב-2014, אוסף טורים שפרסם באותה שנה
*What's Fair: And Other Short Stories, יצא לאור ב-2015, לקט סיפורים קצרים
*True Allegiance, יצא לאור ב-2016, סיפורת
*The Right Side of History: How Reason and Moral Purpose Made the West Great, יצא לאור ב-2019 ונכנס היישר לראש רשימת רבי-המכר של הניו יורק טיימס. בו הוא מתאר את ההיסטוריה של תרבות המערב, ואיך לדעתו שילוב של "טלוס" יווני וזכויות אדם בסגנון יהודי יצרו את התרבות הטובה ביותר בכל הזמנים.
*How to Destroy America in Three Easy Steps, יצא לאור ב-2020 ()

=== ספרים שתורגמו לעברית ===
* 11 כללים להתווכח עם שמאלנים ולכסח להם את הצורה, סלע מאיר, 2019
* בריונים: איך עובדת תרבות ההשתקה של השמאל, סלע מאיר, 2019
* הצד הנכון של ההיסטוריה, הוצאת מטר, 2021

== ראו גם ==

* The Daily Wire 
** המופע של בן שפירו
** ג'רמי בורינג 
** ברט קופר
* דאגלס מארי

==קישורים חיצוניים==

* 

* [http://www.zmanmagazine.com/PDF/Shapiro.pdf בן שפירו] במגזין "זמן" 
* [https://web.archive.org/web/20170915205114/http://www.dailywire.com/tags/ben-shapiro בן שפירו] באתר The Daily Wire 
* [http://www.simonandschuster.com/authors/Ben-Shapiro/407587827 בן שפירו] באתר הוצאת סיימון אנד שוסטר 
* בן שפירו, [https://mida.org.il/2018/05/06/קרל-מרקס-טעית/ "קרל מרקס, טעית"], מאמר באתר מידה
* בן שפירו, [https://mida.org.il/2017/08/21/הסרטן-של-הפוליטיקה-האמריקנית-שיח-הזהו/ "הסרטן משרלוטסוויל: שיח הזהויות מחריב את הפוליטיקה האמריקנית"], מאמר באתר מידה
* 
; ראיונות
* 
* 
* 
* 
; ביקורות
* 
* 
* 

==הערות שוליים==

קטגוריה:פרשנים פוליטיים אמריקאים
קטגוריה:מחברי ספרי עיון יהודים אמריקאים
קטגוריה:סופרים יהודים אמריקאים
קטגוריה:שדרני רדיו וטלוויזיה יהודים
קטגוריה:שדרני רדיו וטלוויזיה אמריקאים
קטגוריה:פרשנים פוליטיים יהודים
קטגוריה:מגישי פודקאסטים אמריקאים
קטגוריה:מגישי פודקאסטים יהודים
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי בית הספר למשפטים באוניברסיטת הרווארד
קטגוריה:אמריקאים שנולדו ב-1984
קטגוריה:יוטיוברים אמריקאים
קטגוריה:ציונים אמריקאים